**ՀԻՄՆԱՎՈՐՈՒՄ**

ԱԲՈՎՅԱՆ ՀԱՄԱՅՆՔԻ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԵՎ ՎԱՐՉԱԿԱՆ ՂԵԿԱՎԱՐՆԵՐԻ ՆՍՏԱՎԱՅՐԵՐԸ ՈՐՈՇԵԼՈՒ ՄԱՍԻՆ ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ

«Տեղական ինքնակառավարման մասին» օրենքի 7-րդ հոդվածի համաձայն՝ տեղական ինքնակառավարման մարմինները գործում են իրենց նստավայրում: Համայնքի ավագանու որոշմամբ ավագանին իր գործունեությունը կարող է կազմակերպել այլ վայրում: Համայնքի ղեկավարի և ավագանու նստավայրի վրա տեղադրվում է Հայաստանի Հանրապետության դրոշը, իսկ համայնքի ղեկավարի աշխատասենյակում` նաև Հայաստանի Հանրապետության զինանշանը:

Նույն օրենքի 18-րդ հոդվածի 1-ին մասի 4.4-րդ կետի համաձայն՝ համայնքի ավագանին որոշում է տեղական ինքնակառավարման մարմինների և վարչական ղեկավարների նստավայրերը, իսկ 31-րդ հոդվածի 5-րդ և 6-րդ մասերի համաձայն՝ վարչական ղեկավարը գործում է համայնքի ավագանու որոշած նստավայրում:

Վերը նշված իրավական նորմերի պահանջը կատարելու նպատակով **առաջացել է նշված որոշման ընդունման անհրաժեշտություն։**

Աբովյան համայնքի ավագանու որոշման ընդունման առնչությամբ այլ իրավական ակտերի ընդունման անհրաժեշտություն չի առաջանում, ինչպես նաև Աբովյան համայնքի բյուջեի եկամուտներում և ծախսերում փոփոխություններ չեն առաջանում։

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**